Kauningana, kas dhusun punika arta ingkang asilipun saking wulu pamêdaling dhusun, upaminipun: wontên siti sabin ingkang komplang, dèrèng katampèkakên dhatêng tiyang ing dhusun ngriku, punika pawêdalipun sabin wau lajêng malêbêt dhatêng kas dhusun, sarta sanès-sanèsipun. Kathah rêrigênipun para priyayi pangrèh praja ingkang sagêd dados kaskayanipun kas dhusun, dene tumanjanipun inggih mligi kangge kaparluan dhusun, upaminipun: kangge sakolahan, babang. dhusun sarta sapanunggilanipun. Inggih punika ingkang kula wastani pêcah-pêcahing wawênang, amargi kas dhusun punika botên kenging katanjakakên sanès-sanèsipun, kajawi kaparluan dhusun, prayogi kula prêlu dipun salini nama sanès kas dhusun, nanging kas praja (stadskas) makatên ugi kas nagari inggih dipun salini kas praja. [pra...]